Pizzafutár elé vetette magát egy öngyilkosjelölt
A majdnem tragédia Zalaegerszegen történt az Általszegett utcában.
Épp megrendelést vitt ki Császár Szabolcs zalai pizzafutár, amikor egy fiatal nő a kocsija elé ugrott. A Zalai Hírlapnak nyilatkozó ételszállító szerint bármerre próbált kitérni, a nő elé állt. „Ekkor kiszálltam, odamentem hozzá és megkérdeztem, mi baja van. A nő elsírta magát és azt mondta, öngyilkos akar lenni” – mesélte a futár a lapnak.

A cikkből kiderül, hogy Császár Szabolcs végül magával vitte a zokogó nőt. Előbb kiszállította a megrendelést, (addig a kocsijába zárta utasát) majd a városi kapitányságra hajtott, ahol átadta az öngyilkosjelöltet a rendőröknek.
Közélet